NaiveNeuron/SloPal huggingface dataset:
G. Gál, poslanec: (2006-12-13):
Návrh na vyslovenie súhlasu Národnej rady Slovenskej republiky s Dohodou o spolupráci medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej v boji proti podvodom a iným protiprávnym konaniam poškodzujúcim ich finančné záujmy pridelil predseda Národnej rady rozhodnutím č. 122  zo 6. novembra 2006 na prerokovanie ústavnoprávnemu výboru, výboru pre obranu a bezpečnosť. Za gestorský výbor určil ústavnoprávny výbor. Výbory, ktorým bol návrh na vyslovenie  súhlasu Národnej rady Slovenskej republiky s Dohodou o spolupráci medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej v boji proti podvodom a iným protiprávnym konaniam poškodzujúcim ich finančné záujmy pridelený ho prerokovali. Ústavnoprávny výbor 21. novembra 2006 a výbor pre obranu a bezpečnosť 21. novembra 2006. Oba výbory odporúčali Národnej rade Slovenskej republiky poľa čl. 86 písm. d) ústavy vysloviť s predmetnou dohodou súhlas. Gestorský výbor na základe stanovísk príslušných výborov vyjadrených v ich uzneseniach a stanovísk poslancov gestorského výboru vyjadrených v rozprave k tomuto návrhu odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Dohodou o spolupráci medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej v boji proti podvodom a iným protiprávnym konaniam poškodzujúcim ich finančné záujmy. Spoločná správa výborov o prerokovaní návrhu na vyslovenie súhlasu Národnej rady Slovenskej republiky s predmetnou dohodou vrátane návrhu na uznesenie bola schválená uznesením ústavnoprávneho výboru č. 70 zo 4. decembra 2006. Uznesenie máte. Prečítam, budeme o tom hlasovať. Uznesenie Národnej rady Slovenskej republiky z 13. decembra 2006. „Návrh na vyslovenie súhlasu Národnej rady Slovenskej republiky s Dohodou o spolupráci medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej v boji proti podvodom a iným protiprávnym konaniam poškodzujúcim ich finančné záujmy Národná rada Slovenskej republiky podľa čl. 86 písm. d) Ústavy Slovenskej republiky vyslovuje  súhlas s Dohodou o spolupráci medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej v boji proti podvodom a iným protiprávnym konaniam poškodzujúcim ich finančné záujmy.“ Pani predsedajúca, ďakujem, skončil som. Prosím, otvorte k tomuto bodu rozpravu.
Herák, Ján, poslanec NR SR (2021-02-24):
Ďakujem pekne, pán podpredseda. Tiež nechcem byť veľmi sentimentálny, ale tiež ti, kolegyňa Monika, veľmi pekne ďakujem za distingvovaný, ale skutočne distingvovaný prejav. Vidieť, že si fundovaná zdravotníčka a vychádzaš naozaj z niekoľkoročnej praxe. Treba povedať aj to, že spätná väzba od mnohých lekárov a zdravotných sestier je veľmi jasná, vecná a dáva nám jasne najavo, že oni nás prosia bez nejakého politického trička, im je úplne jedno, či sme koalícia alebo opozícia, od mnohých sestier, od mnohých lekárov jednoducho vieme a nás prosia, aby sme skutočne predĺžili ten núdzový stav a to neni je žiadny hoax, to je holý fakt. Čo mňa ale mrzí, je, že nerešpektovanie opatrení od, tiež by som povedal, napoviem že značnej populácie, ale od časti populácie, ktorá absolútne nemá problém sa navštevovať na rôznych súkromných chatách, grupujú sa tam rôzne rodiny a potom si ešte robia rôzne selfíčka, videá. Toto je populistické, čo mňa najviac vytáča a následne to polarizuje spoločnosť. Čiže tu treba veľmi, by som povedal, skutočne sprísniť a dávať veľmi najavo, že nerešpektovanie od istých ľudí, treba byť naozaj v tomto smere absolútne, ale že absolútne rázny. Politické body, demisia na ministra zahraničia, teda ministra Krajčího za ministra zdravotníctva, to deň čo deň počujeme od rôznych ľudí, od opozície. Samozrejme, postavte sa na jeho miesto, on to sám povedal, dajte lepší návod! Chcel by som vidieť tých ľudí, ktorí sú omnoho fundovanejší. Náš minister, ale náš minister skutočne nešiel do politiky preto, aby sa tam nabalil a robil si rôzne kšefty, ale preto, aby chránil nás všetkých, a to si treba uvedomiť. Treba chrániť nás všetkých a byť zodpovedný voči jednému, voči rodine, voči okoliu, ale nie naháňať si zbytočné politické body.
Hrnčiar, Andrej, podpredseda NR SR (2019-01-30):
Poprosím vás, pán poslanec Hrnko! Pán poslanec Hrnko, upokojte sa.
Hlina, Alojz, poslanec NR SR (2013-06-27):
Ďakujem veľmi pekne, pani predsedajúca. Predsa len urobím zákonu zadosť a počkám s interpeláciou, kým bude prítomný niekto z vlády. (Pauza.) Pre občanov tejto krajiny, ktorí sa, mimochodom, skladajú aj na chod tohto parlamentu, tak prečítam ustanovenie zákona 130, § 130 ods. 7: „Na interpeláciách musia byť prítomní všetci členovia vlády. V odôvodnených prípadoch môže predseda vlády určiť, ktorý člen vlády bude za neprítomného člena vlády na interpelácie odpovedať alebo oznámi, že na ne bude odpovedať sám.“ (Prerušenie vystúpenia predsedajúcou.)
Bugár, Béla, podpredseda NR SR (2016-12-07):
Pán poslanec súhlasí? (Reakcia z pléna.) Námietku? Nech sa páči, hlasujme o námietke pána poslanca Viskupiča. (Hlasovanie.) Prítomných 137 poslancov, za 45, proti 69, 22 sa zdržalo hlasovania, 1 nehlasoval. Námietka nebola schválená, poďme ďalej.
Laurenčík, Milan, podpredseda NR SR (2021-02-04):
Pán poslanec, ešte chvíľku. Upozorním pánov poslancov a pani poslankyne, aby bol kľud v sále, lebo ideme mať dôležité hlasovanie, pomerne zložité, aby sme neodhlasovali niečo, čo nechceme.
Bugár, Béla, podpredseda NR SR (2019-12-04):
Ďakujem pekne. Vyhlásim krátku prestávku. 17.15 hod. budeme pokračovať s tým návrhom výboru a potom, samozrejme, pokračujeme, pani Smolíková, s vaším návrhom.
P. Paška, predseda NR SR: (2007-06-29):
správe o strednodobom vyhodnotení plnenia Národného programu boja proti drogám za obdobie 2005 – 2006 . Správa vlády je tlač pod číslom 262, spoločná správa výborov je 262a. Poprosím pána podpredsedu vlády Dušana Čaploviča a potom požiadam pána Petra Markoviča, ktorý je spravodajcom, aby sa pripravil, ale teraz ešte chvíľočku, pán podpredseda vlády, požiadam chvíľočku. Kolegyne, kolegovia, krátka prestávka, aby sme mohli začať prerokovávať uvedený návrh. (Prestávka.) (Po prestávke.)
Glváč, Martin, podpredseda NR SR (2016-05-17):
Ďakujem veľmi pekne. S faktickými poznámkami sa prihlásili dvaja poslanci. Prvý pán poslanec Pčolinský, nech sa páči.
Čellár, Miroslav, poslanec NR SR (2024-09-25):
Ďakujem. Zvolávam ústavnoprávny výbor na 18.30 h.
Hlina, Alojz, poslanec NR SR (2014-11-09):
Ďakujem veľmi pekne. Pán predseda, to je na úrovni znamenia, RTVS dvojka dáva teraz o ôsmej dokument Zbohom súdruhovia. Čiže v zásade, keď si ju ľudia zapnú alebo si zapnú online NR SR, to je to isté. A procedurálny je v tom, aby sme odložili vystúpenie pána premiéra po odvysielaní toho dokumentu a o niečo neprišli. Ďakujem pekne.
Jurzyca, Eugen, poslanec NR SR (2014-07-08):
Ďakujem pekne. Pán poslanec Zajac uviedol niekoľko dôvodov a niekoľko príčin, ktoré štandardne vedú k zhoršeniu výsledkov ekonomických aj sociálnych. Ja spomeniem niektoré z tých výsledkov. Netvrdím, že medzi nimi stopercentne existuje kauzalita, ale minimálne existujú vedľa seba a teda by si tieto výsledky spolu s tými príčinami, o ktorých hovoril pán Zajac, zaslúžili seriózny komentár, ak nie analýzu zo strany ministerstva financií. Jeden sa ukazuje na tomto grafe (rečník ho ukazuje plénu). Je to graf, ktorý podľa štvrťrokov zoradil hospodársky rast v priemere v krajinách V4 a Slovenska, a vidíme, že sme ho mali oveľa vyšší pred troma rokmi. Odvtedy sa rozdiel medzi priemerným rastom V4 a Slovenska znižoval a teraz v niekoľko štvrťrokoch za sebou už ho máme nižší než V4. Znamená to, že sa s tým hospodárskym rastom niečo deje a minimálne za komentár by to stálo. Ďalší graf sa týka nezamestnanosti (rečník ho ukazuje plénu). Tak isto sme porovnali krajiny V4 a Slovenska a vidíme, že Slovensko nielenže má vyššiu nezamestnanosť než ostatné krajiny V4, ale ani ten trend nevyzerá, že by sa zlepšoval. Takže minimálne k týmto dvom výsledkom a prepojeniu na tie príčiny, o ktorých sa tu hovorilo, by to možno chcelo komentár. Ďakujem pekne.
Blanár, Juraj, minister zahraničných vecí a európskych záležitostí SR (2024-01-11):
Pán predsedajúci, ktorá je to otázka v poradí? (Reakcia z pléna.) Dvadsaťsedem. Vážený pán poslanec Dostál, keďže novela kompetenčného zákona sa týka aj ministerstva zahraničných vecí, dovolím si teda odpovedať aj za náš rezort, pretože je mi jasné, že kam mierite. Môžem vás ubezpečiť, že celý tento proces vôbec nijakým spôsobom neznižuje úlohu akéhokoľvek rezortu v tomto procese udeľovania licencií, ktoré je rozdelené pre jednotlivé typy zbraní, ale práve naopak, reflektuje na nejakú skúsenosť a tá bola zapracovaná do tejto novely. Ja som si všimol mnohé diskusie a predovšetkým diskusie zo strany opozičných poslancov, že ministerstvo zahraničných vecí stráca možnosť pripomienkovať alebo vyjadrovať sa. Môžem vás ubezpečiť, že ak si prečítate dobre tento zákon a túto novelu, nie je tomu tak. Ministerstvo zahraničných vecí naďalej ostáva veľmi dôležitou súčasťou udeľovania licencií, ktoré riadi ministerstvo hospodárstva. Pre úplnosť, aby bolo zrejmé, a k tomu ministerstvo hospodárstva oslovuje ďalšie v zmysle tohoto zákona, ministerstve, ktoré sa vyjadrujú, vrátane Slovenskej informačnej služby. A každé toto ministerstvo alebo informačná služba má svoju funkciu v tejto, v tomto reťazci schvaľovania. A ministerstvo zahraničných vecí túto funkciu a pozíciu naďalej má, pretože práve ono posudzuje predovšetkým časť týkajúcu sa dodržiavania rôznych dohovorov medzinárodných, rezolúcií Organizácie spojených názoro... nádoro... nározov, národov, pardon, pretože máme k tomu najbližšie a vieme, akým spôsobom sa všetky tieto veci posudzujú a zároveň sme súčasťou aj systému, kde vzájomne sa informujeme, tzv. koarmu, kde dávame informácie pri odmietnutí napríklad udelenia licencií aj pre ostatných našich partnerov, ktorí sú v tomto zaangažovaní. A táto naša povinnosť stále ostáva a budeme v nej pokračovať ďalej bez ohľadu na to, že nebudeme mať tzv. právo veta, ak to tak môžem povedať. A toto právo veta sa presunie na ministerstvo obrany, pretože ministerstvo obrany v každom prípade musí brať rovnako do úvahy stanovisko aj ministerstva zahraničných vecí a v konečnom dôsledku o tejto licencii rozhodne potom ministerstvo hospodárstva. Napokon však mali ste ministra hospodárstva, ktorý o tom takisto rozhodoval, bol pri tom a vie veľmi dobre, že tento proces nebude nejakým spôsobom narušený po novele tohoto kompetenčného zákona. Pán predsedajúci, skončil som.
Paška, Pavol, predseda NR SR (2013-05-21):
Faktické poznámky pán poslanec Martvoň. Končím možnosť sa prihlásiť.
Kočiš, Eduard, poslanec NR SR (2021-05-03):
Ďakujem pekne za slovo, pán predsedajúci. Pán kolega Takáč, veľmi náročný a veľmi hodnotný tvoj príspevok bol, ale hovoril si ho naozaj prázdnemu plénu a to je dosť veľká škoda, pretože si naozaj poukázal iba na ohromné nedostatky vo vedení ministerstva pôdohospodárstva, kde si sa naozaj ako odborník zameral prevažne na túto časť pôdohospodárstva, ale zabŕdol si aj správne do ministra Budaja v rámci ministerstva životného prostredia, ktoré tiež nie je žiadnou slávou. Primárne si sa venoval tomuto rezortu a upozornil si na gigantické chyby veľmi dobrého ministra Mičovského, ktorý je naozaj možno dobrý človek, odborník na lesy, lesník, ale určite to nie je manažér, nie je to človek, ktorý by bol vhodný na takúto manažérsku funkciu. Spomínal si Plán obnovy a odolnosti a v ňom veľkú nulu. Táto veľká nula bola obrovskou fackou a pľuvancom do tváre všetkých poľnohospodárov, všetkých potravinárov, cestovinárov, ovocinárov, zeleninárov, ktorí sa týmto krokom ministra Mičovského stali totálne nekonkurencieschopnými aj napriek tomu, že produkujeme veľmi kvalitné a zdravé prvotiny a prvovýrobky. Potravinová sebestačnosť sa nedá robiť bez finančných prostriedkov, ale to by mali na ministerstve pôdohospodárstva snáď chápať. Rizikový fond, ktorý si spomínal, áno, ministerstvo tvrdí, že bude slúžiť prvovýrobcom pri suchách, pri povodniach a pri iných ťažkostiach, ktoré môžu prvovýrobcov potrápiť. Ale ako, keď ten fond absolútne nefunguje, neexistuje? Systematické odchody odborníkov a sekčných šéfov z ministerstva sú jasným dôkazom toho, ako to minister vedie od desiatich k piatim. A toto je to vaše: hrdo, odborne a slušne, ktoré môžem nahradiť: podlo, amatérsky a drzo.
Danko, Andrej, predseda NR SR (2017-02-01):
... a zákon o štátnej službe vrátený pánom prezidentom teda opätovne prerokovali a schválili. Nasleduje hlasovanie v prvom čítaní o vládnom návrhu zákona, ktorým sa mení a dopĺňa zákon č. 404/2011 Z. z. o pobyte cudzincov, tlač 363, bod 6 schváleného programu. Dávam slovo spravodajcovi, ktorého určil navrhnutý gestorský výbor pre obranu a bezpečnosť, poslancovi Jozefovi Bučekovi, aby hlasovanie uviedol. (Hlasovanie o vládnom návrhu zákona, ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 363.)
Hrnčiar, Andrej, podpredseda NR SR (2019-02-18):
Ďakujem. Ešte predtým, než otvorím rozpravu, o slovo požiadal podpredseda vlády pán minister Sólymos.
Blanár, Juraj, podpredseda NR SR (2021-06-29):
Ďalší s faktickou, pán poslanec Suja.
Gašpar, Tibor, podpredseda NR SR (2024-09-25):
Ďakujem. V reakcii na faktické, pani poslankyňa Gažovičová, máte slovo.
P. Paška, predseda NR SR: (2008-05-22):
Ani tento bod sme neschválili.
Žiga, Peter, podpredseda NR SR (2024-04-17):
Prezentujme sa a hlasujme. (Hlasovanie.) 144 prítomných, 94 za, 49 sa zdržalo, 1 nehlasoval. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Poprosím spravodajcu, aby uviedol hlasovanie.
Glváč, Martin, podpredseda NR SR (2017-02-10):
Štyria poslanci. Ukončujem možnosť prihlásenia sa s faktickými poznámkami. Prvý pán poslanec Petrák.
Danko, Andrej, podpredseda NR SR (2024-06-20):
Ďakujem. Vystúpili všetci rečníci. Vyhlasujem rozpravu za skončenú. Chce k rozprave zaujať stanovisko navrhovateľka? Nech sa páči.
Bugár, Béla, podpredseda NR SR (2018-10-23):
Nech sa páči, prezentujme sa a hlasujme o skrátení lehoty. (Hlasovanie.) Prítomných 143 poslancov, za 85, proti 42, zdržalo sa 16 poslancov a lehotu sme skrátili. Nech sa páči, môžme pristúpiť k hlasovaniam.
Hrušovský, Pavol, podpredseda NR SR (2010-11-30):
Ďakujem pánovi spoločnému spravodajcovi. Otváram rozpravu o tomto bode programu. Pán poslanec Počiatek sa prihlásil ako jediný do rozpravy k tomuto návrhu zákona. Nech sa páči, pán poslanec, máte slovo.
Hrnčiar, Andrej, podpredseda NR SR (2017-03-29):
V zmysle rokovacieho poriadku požiadal o slovo predseda Národnej rady, ktorému zároveň odovzdávam slovo. Ja som si to teraz overoval, v zmysle rokovacieho poriadku môže požiadať predseda Národnej rady kedykoľvek, čiže budeme pokračovať potom faktickými poznámkami. (Ruch v sále.)
Paška, Pavol, predseda NR SR (2012-10-26):
Hlasujeme. (Hlasovanie.) 134 prítomných, 80 za, 1 proti, 52 sa zdržalo, 1 nehlasoval. Sme v treťom čítaní . Otváram rozpravu, nemám prihlášku, vyhlasujem ju za skončenú a budeme hlasovať.
Nemky, Martin, poslanec NR SR (2019-09-10):
Ďakujem za slovo. V rozprave k prezidentkou vrátenému zákonu nevystúpil nik. Pán predsedajúci, dajte, prosím, hlasovať o pripomienke prezidentky bez odporúčania gestorského výboru.
Zelník, Štefan, poslanec NR SR (2020-02-25):
Ďakujem pekne za slovo. No, autori Istanbulského dohovoru veľmi, poviem, rafinovane nazvali tento dohovor ako násilie páchané na ženách a kto by už len v spoločnosti mohol mať voči tomu nejakú námietku? Ale zakomponovali práve to hlavné, rodovú ideológiu. Pretože v tom Istanbulskom dohovore, tak ako povedal aj pán Sulík, prečo hlasoval za Istanbulský dohovor v europarlamente, hlasoval preto, že tiež nesúhlasí s tým, aby sa sobášili deti, aby sa robila obriezka na ženách, aby sa robili nútené manželstvá. Ale potom je tam zakomponované práve to, ja budem citovať z vyjadrenia výzvy lekárov, psychológov a iných odborníkov, ktorí o tom urobili také veľké, veľké pojednanie, a teda mali by sme sa naozaj držať asi toho, čo hovoria odborníci, ktorí hovoria, že biologické delenie pohlaví na mužov a ženy vraj človeka obmedzuje alebo údajne vytvára v spoločnosti rodové stereotypy zmýšľania a správania, ktoré neskôr vedú k rôznym formám diskriminácie. Hovoria, že ide o obzvlášť kontroverznú tému, keďže primárnym cieľom rodového scitlivovania sú predovšetkým deti a mládež. Podľa tejto ideológie, ktorá je v Istanbulskom dohovore, dieťa sa má oboznamovať s rôznymi formami sexuálnych prejavov, aby si potom mohlo slobodne vybrať svoju rodovú identitu. Rodové scitlivovanie v edukačnom procese znamená konkrétne i to, že pedagógovia majú deti vystavovať rodovo opačným podnetom. Ide o tzv. rodovo citlivý výučbový proces a jeho zástancovia tvrdia, že škola má poskytovať priestor, kde dieťa môže a má slobodne skúmať svoju sexualitu a rôzne formy sexuálneho prejavu bez posudzujúceho a neurotizujúceho vplyvu rodičov. Toto je cieľom... (Prerušenie vystúpenia časomerom.)
Kazda, Radovan, poslanec NR SR (2022-09-20):
Ďakujem. Vážené panie poslankyne, vážení páni poslanci, vážení prítomní, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov, tlač 1101. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: ústavnoprávny výbor a výbor pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predseda, otvorte, prosím, všeobecnú rozpravu.
P. Hrušovský, predseda NR SR: (2004-03-04):
M. Demeterová, poslankyňa: Vážený pán predseda, vážené kolegyne poslankyne, kolegovia poslanci, plne sa stotožňujem s predkladateľkami tohto návrhu a sama ho podporujem a sama som ho iniciovala, pretože v súčasnosti my poslanci Národnej rady navyšujeme zo štátneho rozpočtu prostriedky na sociálnu oblasť, ale pritom vo vyšších územných celkoch sa táto otázka nepremieta priamo do zariadení, kde my ich navyšujeme. Preto vítame tento návrh, ale v súvislosti s upresnením by som si dovolila predložiť v mene skupiny poslancov aj spolu s pani poslankyňou Sabolovou pozmeňujúci návrh k návrhu tohto zákona, a to k bodu 1, v § 86 ods. 2 je návrh doplniť nové písmeno c) „v prepočte na počet hodín opatrovateľskej služby poskytovanej občanovi v príslušnom období“. Tento paragraf sa vzťahuje na prílohu č. 14 zákona, kde v tabuľke tejto prílohy č. 14 je opatrovateľská služba rátaná na občana. My si však myslíme, a veľa sme o tom diskutovali, že by bolo oveľa transparentnejšie a spravodlivejšie, keby opatrovateľská služba bola rátaná na hodinu opatrovania toho príslušného klienta, teda občana, bolo by to transparentné a spravodlivé a bolo by to aj ľahšie sledovateľné. Preto, po druhé, k bodu 1, v prílohe č. 14 zákona č.195/1998 Z. z., v tejto tabuľke v texte „Opatrovateľská služba“ navrhujeme zmeniť v stĺpci „Jednotka výkonu“ text „občan“ na text „hodina“ a v stĺpci „Ambulantná v domácnosti“ sumu „93 000“ na sumu „100“, to znamená, že budeme používať sumu 100 korún na hodinu opatrovania príslušného občana, „Krízové stredisko s diagnostickým oddelením“, vzhľadom na to, že takýto termín nie je v zákone, navrhujeme tu opraviť v stĺpci „Druh služby“ text na „Krízové stredisko“ a v stĺpci „Prechodne“ sumu „180 a 220“ na jednu sumu „185“, v texte „Resocializačné stredisko“ navrhujeme zmeniť v stĺpci „Prechodne“ sumu „130“ na sumu „150“. Písomne som tento návrh podala aj s odôvodnením. Ako som už povedala, je to kvôli transparentnosti a administratívnej jednoduchosti a v tých ďalších prípadoch je to zreálnenie výšky finančného príspevku podľa súčasnej praxe, uvedené zmeny príspevkov neovplyvnia celkove schválenú výšku prostriedkov na uvedené služby, teda tej sumy, ktorú sme schválili v štátnom rozpočte, sa držíme. Ďakujem veľmi pekne za pozornosť.
Martvoň, Anton, poslanec NR SR (2015-11-18):
Ďakujem pekne, pán predseda. V rozprave k uvedenému návrhu zákona som vystúpil iba ja a požiadal som vyňať bod 18 spoločnej správy na osobitné hlasovanie. Pristúpime teda k hlasovaniu o pozmeňujúcich a doplňujúcich návrhov zo spoločnej správy. Pán predseda, dajte, prosím, hlasovať o bodoch 1 až 17 a 19 až 26 spoločne s odporúčaním schváliť.
Stuška, Michal, poslanec NR SR (2024-04-18):
Pán predsedajúci, najprv budeme hlasovať spoločne o bodoch 1 až 20 zo spoločnej správy s odporúčaním gestorského výboru schváliť.
Štefanec, Ivan, poslanec NR SR (2010-10-13):
Ďakujem pekne, pán predseda. Pán predseda, dajte, prosím, hlasovať o tom, že Národná rada prerokuje uvedený návrh zákona v druhom čítaní.
Šeliga, Juraj, poslanec NR SR (2023-06-28):
Ďakujem. Nie, nie, už hlasovanie. Ďakujem pekne.
Hrnčiar, Andrej, podpredseda NR SR (2016-10-25):
Končím možnosť nahlásiť sa s faktickými poznámkami. Nie sú žiadne. Nech sa páči, pán poslanec Grendel.
Pellegrini, Peter, predseda NR SR (2015-10-07):
Vážené panie poslankyne, vážení páni poslanci, budeme pokračovať v prerušenom rokovaní hlasovaním. Poprosím teraz pani spravodajkyňu Emíliu Müllerovú, aby uviedla hlasovanie v prvom čítaní o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti (tlač 1780). Nech sa páči, pani poslankyňa, máte slovo.
Zmajkovičová, Renáta, podpredsedníčka NR SR (2013-09-05):
Ďakujem, pán minister. Pán poslanec, doplňujúcu otázku položiť, nech sa páči, máte slovo. Poprosím, zapnite pána poslanca.
Hrnčiar, Andrej, podpredseda NR SR (2017-03-23):
Ďakujem. Prerušujem rokovanie o tomto bode programu. Pristúpime k prvému čítaniu o vládnom návrhu zákona, ktorým sa mení a dopĺňa zákon č. 258/2011 Z. z. o trvalom ukladaní oxidu uhličitého do geologického prostredia a o zmene a doplnení niektorých zákonov . Vládny návrh zákona je uverejnený ako tlač 445. Návrh na jeho pridelenie na prerokovanie výborom je v rozhodnutí č. 460. Prosím ministra životného prostredia Slovenskej republiky Laciho Sólymosa, aby vládny návrh zákona uviedol.
Paška, Pavol, predseda NR SR (2014-11-10):
Vyhlasujem rozpravu za skončenú. Pán navrhovateľ, pán poslanec Matovič, nech sa páči.
Lebocký, Tibor, poslanec NR SR (2014-05-27):
Teraz dajte, prosím, hlasovať o mojom druhom pozmeňujúcom návrhu o bodoch 1, 2, 4, 7, 8 a 9 spoločne.
Kollár, Boris, predseda NR SR (2023-06-15):
Prosím, prezentujme sa a hlasujeme. (Hlasovanie.) Prítomných 132 poslancov, za 111, proti 3, zdržalo sa 17, nehlasoval 1. Konštatujem, že sme schválili návrh novely ústavy. Ja vám, kolegovia, všetkým týmto stojedenástim chcem veľmi pekne poďakovať hlavne za občanov Slovenska. Teraz pristúpime k hlasovaniu o návrhu poslancov Tomáša Tarabu, Filipa Kuffu a Štefana Kuffu na prijatie uznesenia Národnej rady o... k odmietnutiu hanlivých výrokov vedúceho zastúpenia Európskej komisie na Slovensku Vladimíra Šuchu voči slovenskému národu a výzve Európskej komisie na jeho odvolanie (tlač 1722). Dávam slovo spravodajcovi z výboru pre európske záležitosti poslancovi Petrovi Osuskému, aby hlasovanie uviedol. (Reakcia z pléna.) Pán poslanec Osuský je na zahraničnej ceste, tak náhradník je... (Predsedajúci krátko telefonoval internou linkou.) ... niekto z výboru pre európske záležitosti. (Predsedajúci pokračoval v telefonovaní. Krátka pauza.) Nech sa páči, pani poslankyňa Marcinková, máte slovo. (Hlasovanie o návrhu poslancov Národnej rady Slovenskej republiky Tomáša Tarabu, Filipa Kuffu a Štefana Kuffu na prijatie uznesenia Národnej rady Slovenskej republiky k odmietnutiu hanlivých výrokov vedúceho Zastúpenia Európskej komisie na Slovensku Vladimíra Šuchu voči slovenskému národu a výzve Európskej komisie na jeho odvolanie , tlač 1722.)
A. Belousovová, podpredsedníčka NR SR: (2009-11-03):
Pán poslanec Rafaj, máte slovo.
Laššáková, Jana, podpredsedníčka NR SR (2015-04-16):
Pán poslanec Lebocký, nech sa páči.
Hrnčiar, Andrej, podpredseda NR SR (2016-06-15):
Pán poslanec Žarnay.
V. Veteška, podpredseda NR SR: (2006-01-24):
S. Zubo, poslanec: Pán poslanec, jednu vec ste povedali, ktorú ja si neviem vysvetliť a s ktorou nemôžem súhlasiť. Vy ste hovorili, že Smeru a Komunistickej strane Slovenska uteká vlak. My robíme všetko pre to, aby sme vlak, ktorý uteká Slovenskej republike a slovenskej ekonomike, zastavili, zbrzdili, pretože vďaka vládnej koalícii tento vlak skutočne sa obrovskou rýchlosťou pohybuje, ale v neprospech Slovenska, v neprospech občanov, a touto rýchlosťou v neprospech občanov sa pohybuje vďaka stranám vládnej koalície. Čo je nepochopiteľné na samotnom princípe privatizácie, je skutočnosť, že on sa odohráva v období, keď okolité letiská dostávajú a získavajú obrovský boom, keď dochádza i k obrovskému nárastu leteckej prepravy. Vieme o tom, že rakúske letisko nestačí svojou kapacitou, že potrebuje náhradu, že potrebuje rezervy, že nemá kde rozpínať svoje priestory. Vieme o tom, že desaťnásobne vznikla, teda bola prekročená kapacita letiska v Prahe a v tomto období, keď sú tu reálne šance, že slovenské letisko by malo skutočne dostať parametre, ktoré mu patria a ktoré patria Slovenskej republike, my sa zase jedného zlatého vajca, ktoré by mohlo prinášať zisk, chceme zbavovať. Otázka je v prospech koho? A druhá otázka je, komu slúži vláda, ktorá sa zbavuje zlatých vajec, ktoré pre občanov Slovenska prinášajú zisk, slúži vlastnému národu, záujmom tejto republiky alebo záujmom niekoho iného. Zrejme každý občan si dá na to odpoveď.
Paška, Pavol, predseda NR SR (2013-11-26):
Pán poslanec Hlina.
Laurenčík, Milan, podpredseda NR SR (2021-11-12):
Keďže rokujeme v skrátenom legislatívnom konaní, otváram rozpravu v rámci tretieho čítania a pýtam sa, či sa hlási niekto do rozpravy. Konštatujem, že nie. Vyhlasujem rozpravu za skončenú. Teraz pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Kubánek, Stanislav, poslanec NR SR (2011-10-18):
Pán kolega, Braňo, chcem ti poďakovať za ocenenie môjho vystúpenia, ale nedá mi, aby som nevyslovil ešte jednu myšlienku. Táto vláda nemá záujem rokovať so samosprávnymi krajmi, pretože nemá tam svoje zastúpenia a skôr, táto vláda by bola rada, keby mohla zlikvidovať samosprávne kraje a prevziať moc do svojich rúk a riadiť celú republiku.
Zmajkovičová, Renáta, podpredsedníčka NR SR (2012-05-15):
S faktickými poznámkami traja poslanci na vystúpenie poslankyne Tomanovej. Ukončujem možnosť faktických poznámok. Nech sa páči, pani poslankyňa Nicholsonová.
Bugár, Béla, podpredseda NR SR (2011-02-11):
Na vystúpenie pána poslanca Janiša s faktickou poznámkou pán poslanec Vážny. Končím možnosť sa prihlásiť do faktických. Nech sa páči.
Galbavý, Tomáš, poslanec NR SR (2011-06-02):
Áno, dúfam, že to nebolo na moju adresu, pán predseda.
J. Brocka, poslanec: (2009-02-12):
(Potlesk.)
Šimečka, Michal, podpredseda NR SR (2024-06-20):
Ďakujem veľmi pekne. Vyhlasujem rozpravu za skončenú. Chce k nej ešte zaujať stanovisko navrhovateľka, pani ministerka? Pán spravodajca? Prerušujem rokovanie o tomto bode programu. Pristúpime teraz k druhému čítaniu o vládnom návrhu zákona o Slovenskej televízii a rozhlase a o zmene niektorých zákonov. Vládny návrh zákona je tlač 278, spoločná správa výborov má tlač 278a. Poprosím v tejto chvíli ministerku kultúry Slovenskej republiky pani Martinu Šimkovičovú, aby vládny návrh odôvodnila, nech sa páči. (Rokovanie v druhom čítaní o vládnom návrhu zákona o Slovenskej televízii a rozhlase a o zmene niektorých zákonov , tlač 278.)
Danko, Andrej, podpredseda NR SR (2024-02-02):
Na vystúpenie pani poslankyne sedem faktických. Prvá poslankyňa Števulová.
A. Belousovová, podpredsedníčka NR SR: (2008-09-17):
Pani Tóthová má slovo. Nech sa páči, pani poslankyňa.
Hrušovský, Pavol, podpredseda NR SR (2011-09-06):
Vážená pani ministerka, reprezentujúca vládu Slovenskej republiky, chcem vás uistiť o tom, že parlament dôsledne a zodpovedne prerokuje predložený vládny návrh zákona, čoho dôkazom je aj vystúpenie pani spoločnej spravodajkyne, ktorú poveril ústavnoprávny výbor, aby zaujala stanovisko k predloženému vládnemu návrhu zákona. Pani poslankyňa, nech sa páči, máte slovo.
Šmilňák, Martin, poslanec NR SR (2023-12-14):
Pani kolegyňa Marcinková, pozdravujem, pekný večer prajem neskorý. Vy ste sa pýtali, že či využívame verejné financie hospodárne, a myslím, že viacerí diskutéri v tejto rozprave siahodlhej už pomenovali veci, ktoré by bolo dobré vylepšiť, a ak by sme mali priestor na serióznu debatu a nemuseli ísť zrýchleným legislatívnym konaním, mohlo byť to konsolidačné opatrenie alebo to konsolidačné úsilie vlády na takej úrovni, že by sme povedzme nemuseli spadnúť v ratingu a požičiavať si peniaze za vyššie úroky. Pýtate sa, že komu navyšujeme a komu uberáme prostriedky. Ja sa obávam, že táto vláda má rada také to prostredie, kde má pod kontrolou svoje inštitúcie. To je jedno, že či sú duplicitné, alebo nie, ale dôležité je, že sú tam naši ľudia a môžu tam fungovať rôzni poradcovia za nadštandardné platy. A toto všetko je hradené z verejných financií, teda zo zdrojov, ktoré, na ktoré sa poskladali pracujúci ľudia tejto krajiny. A keď toto my neodstránime, keď nebudeme racionálni, keď nepôjdeme podľa dát, keď nepôjdeme podľa zásluhovosti a podľa efektivity, tak potom zase spadneme do, do nejakého stredoveku, kde, kde proste budeme rozdeľovať svojim ľuďom podľa toho, kto je aký poslušný. A toto je, toto je v príkrom rozpore s tým, čo sme tu sľubovali pred pár, pred pár dňami, keď sme tam na tú ústavu sľubovali, že čo budeme všetko robiť dobré a ako to budeme robiť. Čiže pani Marcinková, ja kvitujem to, že odkrývate také veci aj duplicity a, a nejasnosti v tom, ako sú povedzme obstarávané veci, ako, ako sú platení všelijakí porad... (Prerušenie vystúpenia časomerom.)
Hrnčiar, Andrej, podpredseda NR SR (2018-06-19):
Ďakujem. Poprosím poslancov, ktorí majú záujem opustiť rokovaciu sálu, aby tak urobili, aby nerušili priebeh rokovania. Budeme pokračovať hneď, čiže ďalším bodom programu je prvé čítanie o vládnom návrhu zákona, ktorým sa mení a dopĺňa zákon Slovenskej národnej rady č. 310/1992 Zb. o stavebnom sporení v znení neskorších predpisov . Vládny návrh zákona je uverejnený ako tlač 993, návrh na jeho pridelenie na prerokovanie výborom je v rozhodnutí č. 1039. Poprosím podpredsedu vlády a ministra financií Slovenskej republiky Petra Kažimíra, aby vládny návrh zákona uviedol.
Bugár, Béla, podpredseda NR SR (2011-07-07):
Pán poslanec Podmanický, procedurálny návrh? Nech sa páči.
Pellegrini, Peter, predseda NR SR (2015-06-16):
Teraz ste kolegyne, kolegovia, videli presne, čo spôsobuje to sťahovanie zákonov tesne pred hlasovaním alebo po rozprave, pretože potom sa to takto kopí a našou povinnosťou je zaradiť aj jeden, aj druhý na rokovanie parlamentu, pretože ste ho nestiahli definitívne, len z tej danej schôdze. Pán poslanec Viskupič, nech sa páči.
Viskupič, Jozef, poslanec NR SR (2016-04-18):
Pokazilo sa to zariadenie.
P. Hrušovský, predseda NR SR: (2002-11-14):
Otváram rozpravu o vládnom návrhu zákona o platových pomeroch sudcov v roku 2003 a dočasnom obmedzení účinnosti niektorých ustanovení zákona č. 385/2002 Z. z. Pýtam sa prítomných pánov poslancov, či sa chcú prihlásiť do rozpravy ústne, keďže som nedostal žiadne písomné prihlášky. Konštatujem, že nie je to tak. Vyhlasujem rozpravu o tomto bode programu za skončenú. A keďže neboli podané žiadne pozmeňujúce návrhy, podľa zákona o rokovacom poriadku § 86 pristúpime k hlasovaniu o vládnom návrhu zákona ako o celku. Prosím, páni poslanci, prezentujme sa a hlasujme. (Hlasovanie.) Prítomných je 129 poslancov, za návrh 70, proti 53 poslancov, zdržali sa 3 poslanci, nehlasovali 3. Konštatujem, že Národná rada Slovenskej republiky schválila návrh zákona o platových pomeroch sudov v roku 2003 a o dočasnom obmedzení  účinnosti niektorých ustanovení zákona č. 385/2002 Z. z. o sudcoch a prísediacich a o zmene a doplnení niektorých zákonov v znení zákona č. 185/2002 Z. z. Páni poslanci, teraz pristúpime k hlasovaniu o ďalšom prerokovanom návrhu zákona, ktorým je návrh zákona o platových pomeroch prokurátorov v roku 2003 a o dočasnom obmedzení účinnosti niektorých ustanovení zákona č. 154/2001 Z. z. a o prokurátoroch a právnych čakateľoch prokuratúry . Prosím, aby z poverenia gestorského výboru pán poslanec Abelovský informoval Národnú radu o odporúčaní a o stanovisku gestorského výboru. M. Abelovský, poslanec: Pán predseda, vážené kolegyne, kolegovia. Ústavnoprávny výbor Národnej rady Slovenskej republiky ako gestorský výbor podľa § 79 ods. 4 písm. d) zákona č. 350/1996 Z. z. o rokovacom poriadku Národnej rady Slovenskej republiky odporúča Národnej rade Slovenskej republiky hlasovať spoločne o bodoch 1 až 4, tlač 72a, o pozmeňujúcich návrhoch. Chcem len pripomenúť to, čo som ako spoločný spravodajca predostrel už vo štvrtok pri uvádzaní, že pri prepisovaní nastala chyba, to je bod 4 - pozmeňujúci návrh k § 7 až  § 9, kde je ustanovenie § 7 až § 9 sa vypúšťa a za § 6 je správne, nie § 7, ktorý sa vypúšťa, vkladá sa tento text. Takže, ak ste si to neopravili, tak je to len prepisovacia chyba. Upozornil som na ňu, takže budeme hlasovať, tak ako je už tento opravený návrh. Takže, pán predseda, nechávam hlasovať o týchto pozmeňujúcich návrhoch.
Pročko, Jozef, poslanec NR SR (2023-12-14):
Ďakujem. Pán predseda, žiadam, aby sa Národná rada uzniesla na tom, že zamestnanci Národnej rady v stravovaní nemusia byť do konca schôdze, ak je schôdza do 24.00 hod., nech končia o 20.00 hod. Svoj návrh procedurálny odôvodňujem tým, že aj včera bol, boli možno dvaja po 20.00 hod. poslanci sa najesť. Poslanci môžu si nakúpiť do 20.00 hod., nech si kúpia, majú kancelárie, však hovorili, že oni sedia v kanceláriách, tak nech, nech teda si nakúpia do 20.00 hod. Tí zamestnanci, naozaj je to, aj z ekonomického dôvodu, je tam navarené to jedlo, ja neviem, kde končí, ako končí, ale aj včera bolo navarené to jedlo a málo ľudí to tam jedlo, takže aj kvôli tomu, že pred sviatkami, a tie zamestnanci naozaj tam, tam musia byť kvôli tomu, že si niekto tu zmyslel že znásilňovať Národnú radu Slovenskej republiky, takže o toto tu žiadam. Mám to aj písomne.
Laššáková Jana, podpredsedníčka NR SR (2014-03-25):
Pán poslanec.
Fecko, Martin, poslanec NR SR (2019-02-01):
Ďakujem, pani kolegyňa a pán kolega, na vaše reakcie. To, čo ste povedali, je to momentálne, aspoň ja to tak volám, že hlas volajúceho na púšti, aby som bol vypočutý, a tých 13, bolo to aj vo výbore, bolo to aj v pléne Národnej rady, takže aby som to upresnil, že aj tam som dával, aj tam som dával a neni to prijaté. Ako spomenula kolegyňa Zemanová, asi to niekomu veľmi dobre vyhovuje a vedia prečo, že čo by sa stalo, keby sme náhodou to až dotiahli do takého štádia, že sa to bude musieť každý legitimizovať. A ešte jednu vec by som chcel povedať, že prakticky z titulu čerpania eurofondov, nejakých financií sme pošliapali najzákladnejšie právo – vlastniť pôdu v plnohodnotnom režime, to znamená, že byť za ňu aj zodpovedný a mať aj práva k tejto pôde. Iba kvôli eurofondom. A vymysleli sme nejaké kultúrne dielce, ktoré spôsob..., oddiely, ktoré spôsobujú, že môže čerpať nie na vlastnícku parcelu, aj na kultúrny diel. Čo som povedal pani ministerke svojho času, že takáto devastácia vlastníckeho práva cez čerpanie financií iba kvôli tomu, aby sme vyčerpali určitý balík financií na úkor vlastníctva, je katastrofa v demokratickom zriadení, a preto nás nevedia ani europoslanci pochopiť, keď tu boli na prieskume, že čo sa vlastne u nás deje. Veď toto západná Európa, kultúrny svet v demokracii nepozná, aby takto bolo pošliapané vlastnícke právo k nehnuteľnostiam v nejakom štáte. Ďakujem.
Ďuriš Nicholsonová, Lucia, podpredsedníčka NR SR (2018-10-18):
Ďakujem pekne, pán minister. Napriek tomu, že už neostáva veľa času ešte posledná otázka. Pani poslankyňa Červeňáková sa pýta pani ministerky zdravotníctva Andrey Kalavskej: „Ako sa dotkne zvyšovanie platov zdravotníckych pracovníkov v nezdravotníckych zariadeniach sociálnych služieb a v ambulanciách?“ Nech sa páči, pani ministerka.
Kollár, Boris, predseda NR SR (2021-09-22):
Prosím, prezentujme sa a hlasujme. (Hlasovanie.) Prítomných 136 poslancov, za 90, proti 22, zdržali sa 24. Uvedený návrh sme schválili.
Sulík, Richard, predseda NR SR (2011-09-13):
Vážené panie poslankyne, vážení páni poslanci, pokračujeme v prerušenom rokovaní hlasovaním v druhom čítaní o vládnom návrhu zákona o liekoch a zdravotníckych pomôckach a o zmene a doplnení niektorých zákonov (tlač 403). Spoločným spravodajcom je predseda výboru pre zdravotníctvo poslanec Viliam Novotný. Prosím, uveďte hlasovanie.
Bugár, Béla, podpredseda NR SR (2017-12-08):
Medzitým v prestávke vás chcem informovať o tom, že potom ďalšie zákony sú Eduard Heger a Alojz Baránik. Pán poslanec Baránik tu je. Predpokladám, že aj pán poslanec Heger, lebo som ho videl. Potom je návrh zákona Viskupiča a tam je pán Sloboda spravodajcom (reakcia z pléna), 52 som hovoril pred chvíľočkou, teraz som hovoril o č. 54. (Reakcie z pléna.) Nie, to je vyhodené. To znamená, že teraz je päťdesiat šestka, Viskupič, Galek, Heger, a Miroslav Ivan je spravodajca, ten tu je. (Reakcia z pléna.) Nemám rád, keď do toho kecajú tí, ktorí tu neboli. Prepáčte za výraz, ale takto sa nedá. Dnes máme normálny rokovací deň. Do pitvora s takým systémom. Potom tu máme znovu pani poslankyňu Blahovú, pána poslanca Mihála ako spravodajcu. Potom pán poslanec Mihál je predkladateľom ďalšieho návrhu, tam je pani poslankyňa Bašistová spravodajkyňou. (Dlhšia pauza.) Koalícia, pán poslanec Pčolinský, koalícia tu je. Ak chcete o, môžme o minútu skorej začať, lebo sú tu poslanci koalície. Takže môžme začať. Takže nehovorte o koalícii, lebo vaši poslanci a poslankyne tu nie sú. Keď chcete, aj menovite budem tých, ktorí sú tu napísaní ako spravodajcovia alebo predkladatelia. Takže nedráždite leva. Síce staršieho (vyslovené s pobavením), ale ešte hryzie. (Reakcie z pléna.) Nekričte, lebo začnem aj ja. Takže v rokovaní budeme pokračovať prvým čítaním o návrhu poslancov Národnej rady Jána Podmanického, Martina Glváča, Ľubomíra Petráka na vydanie zákona, ktorým sa mení a dopĺňa zákon č. 311/2001 Z. z. Zákonník práce, tlač 780. (Reakcie z pléna.) Pán poslanec Pčolinský, ak si myslíte, že ste, alebo pán poslanec Krajniak, že ste v krčme, nech sa páči, môžte ísť von, ale tuto kričať nebudete. Lebo vás upozorním a máte neospravedlnenú absenciu dnes a ešte jedna a potom máte polovicu platu preč. Takže, pán poslanec, ktorý zákon chcete predkladať? Lebo už sa v tom ani divá sviňa nevyzná a Maďari už dupľom nie. Takže, páni poslanci, dávajme si pozor, lebo hovorím, ten bordel (vyslovené s pobavením). Takže budeme pokračovať v prvom čítaní o návrhu poslancov Národnej rady Jána Podmanického, Martina Glváča a Ľubomíra Petráka na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti (tlač 779). Pán poslanec Petrák ako predkladateľ, nech sa páči. (Rokovanie o návrhu poslancov Národnej rady Slovenskej republiky Jána Podmanického, Martina Glváča a Ľubomíra Petráka na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov , tlač 779.)
Kollár, Boris, predseda NR SR (2021-10-20):
Ďakujem pekne. Pýtam sa teraz, či chce niekto prihlásiť do rozpravy ústne. Ďakujem pekne. Uzatváram možnosť prihlásiť sa do ústnej rozpravy. S vystúpením teraz bude... príde pán minister, pardon, prepáčte, ja sa ospravedlňujem (povedané so smiechom), pán poslanec Richter. Pán exminister, to je tak silno zažraté, že, že stále, stále, stále vás takto oslovujem. (Povedané so smiechom a reakcia z pléna.) Dobre, nech sa páči, pán Richter, máte slovo.
Glváč, Martin, podpredseda NR SR (2018-02-13):
Ďakujem. Pán poslanec Blanár.
Hrnčiar, Andrej, podpredseda NR SR (2017-11-28):
Otváram všeobecnú rozpravu. Do rozpravy som dostal jednu písomnú prihlášku, za klub SME RODINA. Pani poslankyňa Krištúfková, nech sa páči, máte slovo.
Martvoň, Anton, poslanec NR SR (2015-10-30):
Ďakujem pekne, pani predsedajúca, za slovo. Pán poslanec Hlina, no, povedali ste nám tu niečo, čo ste sa pýtal v Košiciach ľudí, aby ste nám tu niečo tlmočil a tak. No ja vám odprezentujem niečo, čo mi bolo doručené, a nielen mne, viacerým poslancov, a bolo to adresované pánovi predsedovi parlamentu pánovi Pellegrinimu. Je to výzva od občanov Slovenskej republiky, občanov Hornej Oravy a občanov zmiešaného územia na južnom Slovensku a pána Dr. Almášiho. Je to výzva na umiestnenie pacienta. Ktorí vyzývajú pána predsedu parlamentu, aby umiestnil pacienta poslanca NR SR Alojza Hlinu do liečebného ústavu na výkon liečby. A odôvodnenie: „Poslanec NR SR Alojz Hlina od získania mandátu...“ (Prerušenie vystúpenia predsedajúcou.)
Kamenický, Ladislav, poslanec NR SR (2020-09-16):
Ďakujem pekne. V podstate chcel som, zareagujem na to, čo ste hovorili. Pán poslanec, takisto musím povedať, že našťastie sa tá výška minimálnej mzdy odráža od tej priemernej mzdy, to znamená, že nie je to naopak a to je podstatné. Samozrejme, vy hľadáte nejaký vzťah medzi minimálnou mzdou a tým, že či to má vplyv na zamestnanosť. No, samozrejme, nemôže byť minimálna mzda na úrovni priemernej mzdy, vtedy by to malo, samozrejme, vplyv, ale musí byť primerane nastavená tak, aby, aby v podstate bolo motivačné pracovať. Hovorili ste o tom, že by ste si priali znižovať daňové a sociálne odvody. Opäť a zase prídem na koniec vášho vystúpenia, kde ste hovorili o reformách a vôbec o tom, čo sa tu ide diať. No, poviem otvorene. Mne absolútne absentuje nejaká vízia, že vlastne kde tento štát za tých pár rokov má po tých reformách skončiť. Lebo my tu stále veľmi, by som povedal, individuálne hovoríme o niektorých opatreniach, ale veľmi dôležité je, že štát má nejaké daňové príjmy a potom daňové výdavky a celý ten systém musí fungovať. Nemôžme úplne znížiť všetky dane a, samozrejme, niekde musíte aj vedieť financovať. Čiže daňový mix určuje, určuje spôsob financovania štátu. A, samozrejme, ten daňový mix určuje aj to, či budeme financovaní ako napríklad v Spojených štátoch alebo Británii, alebo Škandinávii. Či tu bude prevaha vlastníctva štátu verzus súkromného vlastníctva, či tu bude viac solidarity, alebo elitárstvo, alebo či tu bude štátne vlastníctvo, alebo privatizácia. Čiže to si musíme vybrať. A ja hovorím, individuálne hovoriť o tom, že tu by sme mohli znížiť, všade by všetci len znižovali dane, ale na druhej strane ja hovorím, že práve rovná daň zaviedla nespravodlivosť na Slovensku. Tu je dôležité, aby tí, čo; a súhlasím, dalo by sa nastaviť aj systém tak, že tí najmenej... (Prerušenie vystúpenia časomerom.)
Ďuriš Nicholsonová, Lucia, podpredsedníčka NR SR (2017-12-13):
Ďakujeme pekne, pani poslankyňa, za vaše vystúpenie. Registrujem jednu faktickú poznámku, končím možnosť prihlásiť sa s faktickou poznámkou. Pani poslankyňa Petrík, nech sa páči.
Pellegrini, Peter, podpredseda NR SR (2024-01-18):
Pán poslanec Dej.
Danko, Andrej, predseda NR SR (2017-10-11):
Pán poslanec, som povinný vás upozorniť, reagujte na faktické poznámky!
Nicholsonová, Lucia, poslankyňa NR SR (2014-11-09):
Ďakujem pekne. Pán premiér, vy ste vskutku majster vo veľa veciach, v klikovaní a podobne, ale úplne ten najväčší ste v marketingu. A pri tom vymenúvaní rôznych prešľapov Radičovej vlády ste okrem iného spomenuli aj moje meno, lebo môj poradca bol obvinený v kauze netransparentného prideľovania eurofondov, ale to, čo ste tu zabudli povedať, je , že ja sama som to trestné stíhanie iniciovala. Ja sama som chcela, aby môj vlastný človek bol trestnoprávne stíhaný a niesol trestnoprávnu zodpovednosť na rozdiel od vás. Vám pritom stačí formálne odvolať dvoch pešiakov, pani Zmajkovičovú a pani ministerku Zvolenskú. Ja som chcela, aby ten, čo robil zle a nekalo a netransparentne, pykal trestnoprávne. A to je ten rozdiel medzi vami a mnou. A ja do terénu chodím, pán premiér, mne to nemusíte pripomínať, a tí ľudia mi teraz píšu po tom, čo si vás vypočuli. A odkazujú vám toto: „Vždy platilo, zlodej kričí, chyťte zlodeja.“ „Boja sa, preto takto „zodpovedne a pripravene“ k tomu pristupujú, lebo majú poslednú šancu, ako ešte opiť svojich voličov rožkom.“ A tretí píše: „Boja sa, že padne ich systém tunelovania štátu. Nech si to vyžerú až do tla.“ (Výkrik z pléna: „ Hanba! “ Potlesk.)
Bagačka, Michal, poslanec NR SR (2012-09-27):
Ďakujem pekne, vážená pani predsedajúca, kolegyne, kolegovia, Výbor Národnej rady Slovenskej republiky pre hospodárske záležitosti ma uznesením č. 65 určil za spravodajcu k návrhu poslankyne Národnej rady Slovenskej republiky Renáty Zmajkovičovej na vydanie zákona, ktorým sa mení a dopĺňa zákon č. 135/1961 Zb. o pozemných komunikáciách (cestný zákon) v znení neskorších predpisov, tlač 203. Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona bol doručený poslancom v zákonom ustanovenej pätnásťdňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie. Konštatujem, že uvedený návrh spĺňa po formálnoprávnej stránke náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona a o súlade s Ústavou Slovenskej republiky a ostatnými všeobecnozáväznými právnymi predpismi, ako aj medzinárodnými zmluvami, ktorými je Slovenská republika viazaná. Z doložky o vybraných vplyvoch je zrejmé, že predpokladaný návrh bude mať vplyv na verejné financie, pozitívny vplyv na životné prostredie. Nepredpokladá sa negatívny vplyv na podnikateľské prostredie, ani na zamestnanosť. Osobitná časť dôvodovej správy obsahuje odôvodnenie jednotlivých ustanovení návrhu. Návrh zákona obsahuje doložku zlučiteľnosti s právom Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 24. augusta 2012 č. 188 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady, Výbor Národnej rady pre hospodárske záležitosti a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali v druhom čítaní vo výboroch do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pani predsedajúca, otvorte všeobecnú rozpravu.